พระราชกฤษฎีกาเปลี่ยนแปลงเขตเทศบาลเมืองสมุทรปราการจังหวัดสมุทรปราการพ.ศ. ๒๕๐๕ ภูมิพลอดุลยเดชป.ร.ให้ไว้ ณวันที่ ๓๐ ตุลาคม พ.ศ. ๒๕๐๕เป็นปีที่๑๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองสมุทรปราการจังหวัดสมุทรปราการ เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองสมุทรปราการ จังหวัดสมุทรปราการ พ.ศ.๒๕๐๕มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองสมุทรปราการ จังหวัดสมุทรปราการ ซึ่งได้กำหนดไว้ตามมาตรา๔ แห่งพระราชกฤษฎีกาจัดตั้งเทศบาลเมืองสมุทรปราการ จังหวัดสมุทรปราการ พุทธศักราช๒๔๗๘ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางถนนสุขุมวิทตรง กม. ๒๒ ตามแนวเส้นตั้งฉาก ๓๐๐ เมตร เป็นเส้นตรงไปทางทิศตะวันออกผ่านถนนสุขุมวิท ตรง กม. ๒๒ ถึงหลักเขตที่ ๒ซึ่งตั้งอยู่ห่างจากศูนย์กลางถนนสุขุมวิท ๓๐๐ เมตรด้านตะวันออก จากหลักเขตที่ ๒ เป็นเส้นขนานกับถนนสุขุมวิทไปทางทิศตะวันออกเฉียงใต้ถึงหลักเขตที่ ๓ ซึ่งตั้งอยู่ริมคลองมหาวงษ์ฝั่งใต้ห่างจากศูนย์กลางถนนสุขุมวิทตามแนวเส้นตั้งฉาก ๓๐๐ เมตรจากหลักเขตที่ ๓ เป็นเส้นตรงไปทางทิศตะวันออกเฉียงใต้ถึงหลักเขตที่ ๔ ซึ่งตั้งอยู่ริมคลองบางปิ้งฝั่งตะวันออก ห่างจากปากคลองชลประทานฝั่งตะวันออก๕๐๐ เมตรจากหลักเขตที่ ๔เลียบตามริมคลองบางปิ้งฝั่งตะวันออกไปทางทิศตะวันตกเฉียงใต้ ถึงหลักเขตที่ ๕ซึ่งตั้งอยู่ปากคลองชลประทานฝั่งตะวันออกจากหลักเขตที่ ๕ เลียบตามริมคลองชลประทานฝั่งตะวันออกไปทางทิศตะวันออกเฉียงใต้ถึงหลักเขตที่ ๖ ซึ่งตั้งอยู่ริมคลองชลประทานฝั่งตะวันออก ตรงแนวเส้นตั้งฉากถนนสุขุมวิทกม. ๒๙.๒๕๐ด้านใต้ จากหลักเขตที่ ๖เป็นเส้นตรงไปทางทิศตะวันตกเฉียงเหนือ ถึงหลักเขตที่ ๗ซึ่งตั้งอยู่ริมคลองตาพอนฝั่งใต้ตรงริมถนนท้ายบ้านฟากตะวันออกจากหลักเขตที่ ๗ เลียบตามริมคลองตาพอนฝั่งใต้ไปทางทิศตะวันตกเฉียงเหนือถึงหลักเขตที่ ๘ ซึ่งตั้งอยู่ริมแม่น้ำเจ้าพระยาฝั่งตะวันออกจากหลักเขตที่ ๘ เป็นเส้นตรงลงไปในแม่น้ำเจ้าพระยา ห่างจากริมฝั่งแม่น้ำเจ้าพระยาฝั่งตะวันออกตามแนวเส้นตั้งฉาก๑๐๐ เมตรด้านตะวันตก ถือแนวเส้นขนานห่างจากริมฝั่งแม่น้ำเจ้าพระยาฝั่งตะวันออกตรงหลักเขตที่ ๘ ระยะ ๑๐๐ เมตร เป็นเส้นขนานกับริมฝั่งแม่น้ำเจ้าพระยาไปทางทิศเหนือบรรจบกับแนวตั้งฉากจากหลักเขตที่ ๙ ซึ่งตั้งอยู่ริมแม่น้ำเจ้าพระยาฝั่งตะวันออกห่างจากศูนย์กลางถนนสุขุมวิท ตามแนวเส้นตั้งฉาก ๓๐๐ เมตรจากหลักเขตที่ ๙ เป็นเส้นขนานกับถนนสุขุมวิทไปทางทิศเหนือบรรจบหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ส. ธนะรัชต์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองสมุทรปราการจังหวัดสมุทรปราการ พ.ศ. ๒๕๐๕(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องถิ่นทั้งในเขตและนอกเขตเทศบาลเมืองสมุทรปราการจังหวัดสมุทรปราการ ได้เจริญขึ้น และมีชุมชนอยู่หนาแน่น สมควรขยายเขตเทศบาลเพื่อประโยชน์ในการบริหารกิจการและทะนุบำรุงท้องถิ่นต่อไปอัมพิกา/แก้ไข๒๗ พฤศจิกายน๒๕๔๔ปิติวรรณ/ปรับปรุง๒๖ กุมภาพันธ์๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษา เล่ม ๗๙/ตอนที่ ๙๘/ฉบับพิเศษ หน้า ๔๔/๑ พฤศจิกายน๒๕๐๕